Ons het troos nodig, want ons weet dat ons oor hierdie lewe dalk kan grootpraat, maar die donker ander kant die graf wag soos ‘n verskrikking op elkeen van ons!
Daarom kom Jesus Christus – wat so ‘n volmaakte mens is, maar wat ook God self is, sodat Hy die straf van God oor ons sondes op Hom kon neem en ook kon oorleef. Hy koop ons van die duiwel af terug.
Ons is sy eiendom en Hy is besorgd oor sy eiendom. Hy het alles aan ons teruggegee wat ons verloor het. Kan daar ‘n groter troos wees?